রাস্তায় দাঁড়ালে প্রতি দশটি গাড়ির মধ্যে দুটি স্মার্ট ট্যাক্সি। শহরের পরিবহণে মাখনের মতো মিশে গেছে এই পরিষেবা। যাত্রীর সাধ আর সাধ্যির কথা মাথায় রেখে বিভিন্ন অফারও চালু করেছে স্মার্টক্যাবগুলি।  কিন্তু বিসমিল্লাতেই গলদ। চালকের প্রত্যাখ্যানে নিত্যদিন নাজেগাল যাত্রীরা। ওলা-উবেরের অনলাইন পরিষেবায় রাজ্য সরকারের নিয়ন্ত্রণ নেই বললেই চলে। তাহলে উপায় কী? চালক প্রত্যাখ্যান করলে অ্যাপসেই রয়েছে অভিযোগ জানানোর ব্যবস্থা। অভিযোগ জানাবেন কোথায়? চালকের দুর্ব্যবহার, প্রত্যাখ্যান কিংবা মাঝ রাস্তায় নামিয়ে দিলে কী করবেন? STD Code দিয়ে সরাসরি ফোন করুন ওলা হেল্পলাইন 33553355 নম্বরে। তবে পরিষেবা প্রদানকারী সংস্থাই অনিয়ম করলে যাত্রীর হাতে কোনও রেডিমেড হাতিয়ার নেই। যেমন, পরিষেবা বাতিল করলে অনলাইনে যাত্রীর ডেবিট কার্ড থেকে ৬০ টাকা কেটে নিচ্ছে উবের। সরাসরি সরকারি নিয়ন্ত্রণ না থাকায় এইসব ক্ষেত্রে স্মার্টক্যাব সংস্থার বিরুদ্ধে ব্যবস্থা নেওয়ার কোনও উপায় এখনই নেই।